**Ian Edmund Bannen** (1928–1999) var en britisk skuespiller som gjorde seg bemerket både på scene, film og TV.

Bannen medvirket i over 60 filmer og nærmere 50 tv-produksjoner i løpet av karrieren. Han hadde i tillegg en rekke sceneopptredener. 

Han ble født i Airdrie, Skottland som sønn av Clare og John James Bannen, en advokat. Etter endt utdanning tjenestegjorde han i Egypt som korporal i den britiske hær. Deretter var planen å bli journalist, men en casting-regissør overtalte ham til å prøve seg som skuespiller.

Han scenedebuterte i stykket *Armlet of Jade* i Dublin i 1947. Senere gjorde han seg bemerket i flere stykker av Shakespeare og Eugene O'Neill og ble en av de originale medlemmene i Royal Shakespeare Company i London. Han fikk spesielt mange lovord for rollen som Jamie i *Lang dags ferd mot natt* (1958) og i 1981 ble han tildelt London Critics Circle Award for sin innsats i Brian Friels *Translations*. Han spilte også på Broadway.

Han filmdebuterte i en liten birolle i *I Londons havnekvarter* (1951) og hadde større roller i filmer som blant annet *Suspect* (1960), *Station Six Sahara* (1963), *Høyden* (1965), *Flyet som forsvant* (1965), *Min kone er bankrøver* (1966), *Jungelcommandos* (1970), *Fright* (1971), *På vakt mot dommedag* (1972), *Blodstenkte skygger* (1973), *From Beyond the Grave* (1974), *Bite the Bullet* (1975), *Sweeney!* (1977), *The Inglorious Bastards* (1978), *Nålen* (1981), *Mordene i Gorkijparken* (1983), *Vår ære og vår makt* (1987), *Braveheart* (1995) og *Lottomillionæren* (1998). Sistnevnte film innbrakte ham prisen for beste mannlige skuespiller ved Satellite Awards og han ble Oscar-nominert for sin rolle i *Flyet som forsvant*.

Han tv-debuterte i TV-filmen *The Whiteoak Chronicles: Whiteoaks* (1955). Fra 1993 til 1996 hadde han en fast rolle i serien *Doctor Finlay*, basert på A. J. Cronins noveller. Han har også medvirket i en rekke TV-filmer, deriblant *Jane Eyre* (1970) og *The Gathering Storm* (1974), samt miniserier som *Jesus fra Nasaret* (1977), *Muldvarpen* (1979), *Murder in Eden* (1991), *Ashenden* (1991) og *Adam Dalgliesh: Arvesynd* (1997). 

Ian Bannen ble gift i 1978 med veterinær Marilyn Salisbury.

Han døde i en bilulykke i 1999 ved Loch Ness. Hans kone, som kjørte bilen, fikk mindre skader.

Referanser
----------

1. 1 2   Gemeinsame Normdatei, GND-ID 141255803, besøkt 16. oktober 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   filmportal.de, Filmportal-ID 245ca7f11f8a4e31a0811af4d0a3bec6, besøkt 9. oktober 2017[Hentet fra Wikidata]
4. 1 2   Find a Grave, oppført som Ian Edmund Bannen, Find a Grave 22780, besøkt 9. oktober 2017[Hentet fra Wikidata]
5. ↑   news.bbc.co.uk[Hentet fra Wikidata]
6. ↑  «Ian Bannen». *IMDb*. Besøkt 7. august 2022.
7. ↑  «Ian Bannen Biography (1928-)». *www.filmreference.com*. Besøkt 7. august 2022.
8. ↑  «Ian Bannen». *the Guardian* **(engelsk)**. 5. november 1999. Besøkt 7. august 2022.
9. ↑  «Ian Bannen from The Gazetteer for Scotland». *www.scottish-places.info* **(engelsk)**. Besøkt 7. august 2022.
10. ↑  «BFI Screenonline: Bannen, Ian (1928-1999) Biography». *www.screenonline.org.uk*. Besøkt 7. august 2022.
11. ↑  «Ian Bannen - trivia». *IMDb* **(engelsk)**. Besøkt 7. august 2022.
12. ↑  «Ian Bannen – Broadway Cast & Staff | IBDB». *www.ibdb.com*. Besøkt 7. august 2022.
13. 1 2  Higgins, Bill; Higgins, Bill (4. november 1999). «Ian Bannen dies in car accident». *Variety* **(engelsk)**. Besøkt 7. august 2022.
14. ↑  «Marilyn Bannen». *HeraldScotland* **(engelsk)**. 2019. Besøkt 7. august 2022.

Eksterne lenker
---------------

* (en) Ian Bannen på Internet Movie Database Rediger på Wikidata

* (sv) Ian Bannen i Svensk Filmdatabas Rediger på Wikidata

* (da) Ian Bannen på Filmdatabasen Rediger på Wikidata

* (da) Ian Bannen på Scope Rediger på Wikidata

* (fr) Ian Bannen på Allociné Rediger på Wikidata

* (en) Ian Bannen på AllMovie Rediger på Wikidata

* (en) Ian Bannen hos Turner Classic Movies Rediger på Wikidata

* (en) Ian Bannen hos Rotten Tomatoes Rediger på Wikidata

* (en) Ian Bannen hos The Movie Database Rediger på Wikidata

* (en) Ian Bannen hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Gazetteer for Scotland **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |